CELEX: 32011R0068
Language: lt
Date: 2011-01-28 00:00:00
Title: 2011 m. sausio 28 d. Komisijos reglamentas (ES) Nr. 68/2011 dėl privataus kiaulienos sandėliavimo paramos dydžio nustatymo iš anksto

29.1.2011   
            
            
               LT
            
            
               Europos Sąjungos oficialusis leidinys
            
            
               L 26/2
            
         KOMISIJOS REGLAMENTAS (ES) Nr. 68/2011
   2011 m. sausio 28 d.
   dėl privataus kiaulienos sandėliavimo paramos dydžio nustatymo iš anksto
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač jo 43 straipsnio a ir d dalis kartu su 4 straipsniu,
   kadangi:
   
               (1)
            
            
               Reglamento (EB) Nr. 1234/2007 37 straipsnyje nustatyta, kad, jeigu vidutinė kiaulių skerdenų kaina Bendrijos rinkoje, nustatyta pagal kainas, užregistruotas visų valstybių narių Bendrijos tipinėse rinkose ir apskaičiuotas pagal koeficientus, rodančius santykinį kiaulių bandos dydį kiekvienoje valstybėje narėje, yra mažesnė nei 103 % bazinės kainos, ir tikėtina, kad ji tokia išliks, Komisija gali nuspręsti skirti paramą už privatų sandėliavimą.
            
         
               (2)
            
            
               Rinkos kainos nukrito žemiau šio lygio, ir, atsižvelgiant į sezonines ir ciklines tendencijas, ši padėtis gali išlikti. Atsižvelgiant į tai, tikslinga skirti paramą už privatų sandėliavimą.
            
         
               (3)
            
            
               Reglamento (EB) Nr. 1234/2007 31 straipsnyje nustatyta, kad privataus sandėliavimo parama gali būti skiriama už kiaulieną, ir šią paramą Komisija turėtų nustatyti iš anksto arba konkurso tvarka.
            
         
               (4)
            
            
               2008 m. rugpjūčio 20 d. Komisijos reglamente (EB) Nr. 826/2008, kuriuo nustatomos bendrosios pagalbos už privatų tam tikrų žemės ūkio produktų saugojimą skyrimo taisyklės (2), nustatytos privataus sandėliavimo paramos schemos įgyvendinimo bendrosios taisyklės.
            
         
               (5)
            
            
               Pagal Reglamento (EB) Nr. 826/2008 6 straipsnį iš anksto nustatyto dydžio parama turėtų būti skiriama vadovaujantis to reglamento III skyriuje nustatytomis išsamiomis taisyklėmis ir sąlygomis.
            
         
               (6)
            
            
               Siekiant palengvinti šios priemonės administravimą, kiaulienos produktai, atsižvelgiant į jų sandėliavimo išlaidų dydžio panašumą, skirstomi į kategorijas.
            
         
               (7)
            
            
               Galutinė paraiškų teikimo data turėtų būti nustatyta atsižvelgiant į padėtį rinkoje ir laikantis Reglamento (EB) Nr. 1234/2007 195 straipsnio 2 dalyje nurodytos tvarkos.
            
         
               (8)
            
            
               Siekiant palengvinti administracinį ir kontrolės darbą, susijusį su sutarčių sudarymu, turėtų būti nustatytas mažiausias produktų kiekis, kuris turėtų būti numatytas kiekvienoje paraiškoje.
            
         
               (9)
            
            
               Siekiant užtikrinti veiklos vykdytojų sutartinių įsipareigojimų laikymąsi ir pageidaujamą priemonės poveikį rinkai, turėtų būti nustatytas užstato dydis.
            
         
               (10)
            
            
               Kiaulienos produktų eksportas laikomas viena iš rinkos pusiausvyros atkūrimo priemonių. Todėl turėtų būti taikomos Reglamento (EB) Nr. 826/2008 28 straipsnio 3 dalies nuostatos, jei sandėliavimo laikotarpis trumpinamas, kai iš sandėlių išvežami produktai yra skirti eksportuoti. Kaip nurodyta tame straipsnyje, turėtų būti nustatyta suma už dieną, taikytina paramos dydžiui sumažinti.
            
         
               (11)
            
            
               Taikant Reglamento (EB) Nr. 826/2008 28 straipsnio 3 dalies pirmą pastraipą ir siekiant veiklos vykdytojams užtikrinti nuoseklumą bei aiškumą, toje pastraipoje nurodytą 2 mėnesių laikotarpį reikėtų išreikšti dienomis.
            
         
               (12)
            
            
               Reglamento (EB) Nr. 826/2008 35 straipsnyje nurodyta informacija, kurią valstybės narės turi pranešti Komisijai. Tikslinga šiame reglamente išdėstyti pranešimų teikimo taisykles.
            
         
               (13)
            
            
               Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Taikymo sritis
   1.   Šiame reglamente nustatomas Reglamento (EB) Nr. 1234/2007 31 straipsnio 1 dalies f punkte nurodytos privataus kiaulienos sandėliavimo paramos dydis.
   2.   Produktų, už kuriuos gali būti skiriama parama, kategorijų sąrašas ir atitinkamos sumos pateikti šio reglamento priede.
   2 straipsnis
   Taikytinos taisyklės
   Jei šiame reglamente nenurodyta kitaip, taikomas Reglamentas (EB) Nr. 826/2008.
   3 straipsnis
   Paraiškų teikimas
   1.   Paraiškos privataus tam tikrų kategorijų kiaulienos produktų, už kuriuos pagal šio reglamento 1 straipsnį gali būti skiriama parama, sandėliavimo paramai gauti gali būti teikiamos nuo 01.02.2011.
   2.   Paraiškose nurodomas 90, 120 arba 150 dienų sandėliavimo laikotarpis.
   3.   Kiekvienoje paraiškoje nurodoma tik viena iš šio reglamento priede išvardytų produktų kategorijų, nurodant atitinkamą tos kategorijos KN kodą.
   4.   Galutinė paraiškų teikimo data bus nustatyta laikantis Reglamento (EB) Nr. 1234/2007 195 straipsnio 2 dalyje nurodytos tvarkos.
   5.   Kiekvienoje paraiškoje nurodomas ne mažesnis kaip 10 tonų mažiausias produktų be kaulų kiekis ir ne mažesnis kaip 15 tonų mažiausias kitų produktų kiekis.
   4 straipsnis
   Užstatai
   Konkurso užstato, kuris turi būti sumokėtas pagal Reglamento (EB) Nr. 826/2008 16 straipsnio 2 dalies i punktą, dydis yra 20 % šio reglamento priedo 3–5 stulpeliuose nustatyto paramos dydžio.
   5 straipsnis
   Eksportuoti skirtų produktų išvežimas iš sandėlių
   1.   Taikant Reglamento (EB) Nr. 826/2008 28 straipsnio 3 dalies pirmą pastraipą, būtina nustatyti, kad trumpiausias sandėliavimo laikotarpis yra 60 dienų.
   2.   Taikant Reglamento (EB) Nr. 826/2008 28 straipsnio 3 dalies trečią pastraipą, sumos už dieną yra nurodytos šio reglamento priedo 6 stulpelyje.
   6 straipsnis
   Pranešimai
   Kiekvieną pirmadienį ir ketvirtadienį iki 12.00 val. (Briuselio laiku) valstybės narės praneša Komisijai produktų kiekius, dėl kurių pateiktos paraiškos sudaryti sutartis.
   7 straipsnis
   Įsigaliojimas
   Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. sausio 28 d.
      
         
            Komisijos vardu, Pirmininko vardu
         
         Dacian CIOLOŞ
         
            Komisijos narys
         
      
   
   
      (1)  OL L 299, 2007 11 16, p. 1.
   
      (2)  OL L 223, 2008 8 21, p. 3.
   
      PRIEDAS
      
                  Produktų kategorijos
               
               
                  Produktai, už kuriuos skiriama parama
               
               
                  Paramos už nurodytą sandėliavimo laikotarpį suma
                  (EUR/t)
               
               
                  Suma už dieną
                  (EUR/t per dieną)
               
            
                  90 dienų
               
               
                  120 dienų
               
               
                  150 dienų
               
            
                  1
               
               
                  2
               
               
                  3
               
               
                  4
               
               
                  5
               
               
                  6
               
            
                  
                     1   kategorija
                  
               
            
                  ex 0203 11 10
               
               
                  Skerdenų pusės be priekinių kulniukų, uodegos, inksto, plonosios diafragmos ir nugarkaulio smegenų (1)
                  
               
               
                  376
               
               
                  398
               
               
                  420
               
               
                  0,74
               
            
                  
                     2   kategorija
                  
               
            
                  ex 0203 12 11
               
               
                  Kumpiai
               
               
                  416
               
               
                  435
               
               
                  455
               
               
                  0,65
               
            
                  ex 0203 12 19
               
               
                  Mentės
               
            
                  ex 0203 19 11
               
               
                  Priekinės nuokartos
               
            
                  ex 0203 19 13
               
               
                  Nugarinės su kakline ar be jos, arba kaklinės atskirai, nugarinė su drūtgaliu arba be jo (2), (3)
                  
               
            
                  
                     3   kategorija
                  
               
            
                  ex 0203 19 55
               
               
                  Kumpiai, mentės, priekinės nuokartos, nugarinė su kakline arba be jos, arba atskiros kaklinės, nugarinė su drūtgaliu arba be jo, be kaulų (2)
                      (3)
                  
               
               
                  459
               
               
                  479
               
               
                  499
               
               
                  0,67
               
            
                  
                     4   kategorija
                  
               
            
                  ex 0203 19 15
               
               
                  Papilvės, nekapotos arba sukapotos keturkampiais gabalais
               
               
                  343
               
               
                  362
               
               
                  381
               
               
                  0,65
               
            
                  
                     5   kategorija
                  
               
            
                  ex 0203 19 55
               
               
                  Papilvės, nekapotos arba sukapotos keturkampiais gabalais, be odos ir šonkaulių
               
               
                  369
               
               
                  389
               
               
                  408
               
               
                  0,66
               
            
                  
                     6   kategorija
                  
               
            
                  ex 0203 19 55
               
               
                  Gabalai iš vidurio, su oda ir riebalais arba be jų, be kaulų (4)
                  
               
               
                  373
               
               
                  395
               
               
                  416
               
               
                  0,73
               
            
         (1)  Parama taip pat gali būti skiriama už skerdenų puses, pateiktas kaip „Wiltshire“ pusės, t. y. be galvų, viršutinių žandų dalių, apatinių žandų dalių, kulniukų, uodegų, taukinių, inkstų, nugarinės mėsos, mentikaulių, krūtinkaulių, nugarkaulių, dubens kaulų ir diafragmų.
      
         (2)  Nugarinės ir kaklinės gali būti su oda arba be odos, tačiau riebalinis sluoksnis negali būti storesnis kaip 25 mm.
      
         (3)  Sutartinis kiekis gali būti taikomas bet kokiam nurodytų produktų deriniui.
      
         (4)  Toks pat pateikimas kaip ir produktų, kurių KN kodas yra 0210 19 20.